Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. For at sikre den fornødne retssikkerhed og ensartethed i det indre marked skal Det Blandede EØS-udvalg integrere al relevant EF-lovgivning i EØS-aftalen så hurtigt som muligt efter vedtagelsen.

2. Det Blandede EØS-udvalg bør derfor vedtage vedlagte afgørelse om ændring af kapitel XV i bilag II til EØS-aftalen om farlige stoffer. Afgørelsen vedrører følgende ni retsakter:

Kommissionens direktiv 98/73/EF af 18. september 1998 om fireogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Kommissionens direktiv 98/98/EF af 15. december 1998 om femogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater.

Kommissionens direktiv 2000/32/EF af 19. maj 2000 om seksogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Kommissionens direktiv 2000/33/EF af 25. april 2000 om syvogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Kommissionens beslutning 2000/368/EF af 19. maj 2000 om berigtigelse af direktiv 98/98/EF om femogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Kommissionens direktiv 2001/58/EF af 27. juli 2001 om anden ændring af direktiv 91/155/EØF om fastsættelse af de nærmere bestemmelser for en særlig informationsordning vedrørende farlige præparater til gennemførelse af artikel 14 i Europa-Parlamentets og Rådets direktiv 1999/45/EF og vedrørende farlige stoffer til gennemførelse af artikel 27 i Rådets direktiv 67/548/EØF (sikkerhedsdatablade).

Kommissionens direktiv 2001/59/EF af 6. august 2001 om otteogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Kommissionens direktiv 2001/60/EF af 7. august 2001 om tilpasning til den tekniske udvikling af Europa-Parlamentets og Rådets direktiv 1999/45/EF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater.

3. Udkastet til det blandede udvalgs afgørelse ajourfører kapitel XV i bilag II til EØS-aftalen, det gør teksten mere klar og gennemskuelig og sikrer dermed retssikkerhed. Nogle af de eksisterende tilpasninger er forenklet, mens andre udgår. Alt i alt begrænses antallet af de gældende undtagelser for EØS-EFTA-landene i udkastet til det blandede udvalgs afgørelse i overensstemmelse med målet om harmonisering inden for EØS.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen ønsker at forelægge Fællesskabets holdning i Det Blandede EØS-udvalg snarest muligt efter Rådets vedtagelse.

Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt 'aftalen', særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. ... truffet af Det Blandede EØS-udvalg den ..... [1].

[1] EUT L...

(2) Kommissionens direktiv 98/73/EF af 18. september 1998 om fireogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [2], som berigtiget ved EFT L 285 af 8.11.1999, s. 1, skal indarbejdes i aftalen.

[2] EFT L 305 af 16.11.1998, s. 1.

(3) Kommissionens direktiv 98/98/EF af 15. december 1998 om femogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [3], som berigtiget ved EFT L 293 af 15.11.1999, s. 1, skal indarbejdes i aftalen.

[3] EFT L 355 af 30.12.1998, s. 1.

(4) Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater [4], som berigtiget ved EFT L 6 af 10.1.2002, s. 70, skal indarbejdes i aftalen.

[4] EFT L 200 af 30.7.1999, s. 1.

(5) Kommissionens direktiv 2000/32/EF af 19. maj 2000 om seksogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [5] skal indarbejdes i aftalen.

[5] EFT L 136 af 8.6.2000, s. 1.

(6) Kommissionens direktiv 2000/33/EF af 25. april 2000 om syvogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [6] skal indarbejdes i aftalen.

[6] EFT L 136 af 8.6.2000, s. 90.

(7) Kommissionens beslutning 2000/368/EF af 19. maj 2000 om berigtigelse af direktiv 98/98/EF om femogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [7] skal indarbejdes i aftalen.

[7] EFT L 136 af 8.6.2000, s. 108.

(8) Kommissionens direktiv 2001/58/EF af 27. juli 2001 om anden ændring af direktiv 91/155/EØF om fastsættelse af de nærmere bestemmelser for en særlig informationsordning vedrørende farlige præparater til gennemførelse af artikel 14 i Europa-Parlamentets og Rådets direktiv 1999/45/EF og vedrørende farlige stoffer til gennemførelse af artikel 27 i Rådets direktiv 67/548/EØF (sikkerhedsdatablade) [8] skal indarbejdes i aftalen.

[8] EFT L 212 af 7.8.2001, s. 24.

(9) Kommissionens direktiv 2001/59/EF af 6. august 2001 om otteogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer [9] skal indarbejdes i aftalen.

[9] EFT L 225 af 21.8.2001, s. 1.

(10) Kommissionens direktiv 2001/60/EF af 7. august 2001 om tilpasning til den tekniske udvikling af Europa-Parlamentets og Rådets direktiv 1999/45/EF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater [10] skal indarbejdes i aftalen.

[10] EFT L 226 af 22.8.2001, s. 5.

(11) Direktiv 1999/45/EF ophæver direktiv 78/631/EØF [11], 88/379/EØF [12], 89/178/EØF [13], 90/35/EØF [14], 90/492/EØF [15], 91/442/EØF [16], 93/18/EØF [17] og 96/65/EF [18], som er blevet indarbejdet i aftalen, og som følgelig bør udgå af aftalen -

[11] EFT L 206 af 29.7.1978, s. 13.

[12] EFT L 187 af 16.7.1988, s. 14.

[13] EFT L 64 af 8.3.1989, s. 18.

[14] EFT L 19 af 24.1.1990, s. 14.

[15] EFT L 275 af 5.10.1990, s. 35.

[16] EFT L 238 af 27.8.1991, s. 25.

[17] EFT L 104 af 29.4.1993, s. 46.

[18] EFT L 265 af 18.10.1996, s. 15.

TRUFFET FØLGENDE AFGØRELSE:

Artikel 1

I kapitel XV i bilag II til aftalen foretages de ændringer, der er angivet i bilag I til III til denne afgørelse.

Artikel 2

Teksterne til direktiv 98/73/EF som berigtiget ved EFT L 285 af 8.11.1999, s. 1, 98/98/EF som berigtiget ved EFT L 293 af 15.11.1999, s. 1, 1999/45/EF som berigtiget ved EFT L 6 af 10.1.2002, s. 70, 2000/32/EF, 2000/33/EF, 2001/58/EF, 2001/59/EF og 2001/60/EF samt beslutning 2000/368/EF på islandsk og norsk, der offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [19].

[19] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den [...]

På Det Blandede EØS-udvalgs vegne

Formand

Sekretærer

for Det Blandede EØS-udvalg

BILAG I

til afgørelse truffet af Det Blandede EØS-udvalg nr. af .....

I kapitel XV i bilag II til aftalen foretages følgende ændringer:

1. Punkt 1 (Rådets direktiv 67/548/EØF) ændres som følger:

1.1 Følgende led tilføjes:

'- 398 L 0073: Kommissionens direktiv 98/73/EF af 18. september 1998 (EFT L 305 af 16.11.1998, s. 1), som berigtiget ved EFT L 285 af 8.11.1999, s. 1

- 398 L 0098: Kommissionens direktiv 98/98/EF af 15. december 1998 (EFT L 355 af 30.12.1998, s. 1), som berigtiget ved EFT L 293 af 15.11.1999, s. 1

- 32000 L 0032: Kommissionens direktiv 2000/32/EF af 19. maj 2000 (EFT L 136 af 8.6.2000, s. 1)

- 32000 L 0033: Kommissionens direktiv 2000/33/EF af 25. april 2000 (EFT L 136 af 8.6.2000, s. 90)

- 32000 D 0368: Kommissionens beslutning 2000/368/EF af 19. maj 2000 (EFT L 136 af 8.6.2000, s. 108)

- 32001 L 0059: Kommissionens direktiv 2001/59/EF af 6. august 2001 (EFT L 225 af 21.8.2001, s. 1)'.

1.2 Tilpasningsteksten til direktiv 67/548/EØF affattes således:

'Bestemmelserne i direktivet gælder i forbindelse med aftalen med følgende tilpasninger:

(a) Bilag I til direktivet suppleres som anført i tillæg 3 og 4 til bilag II til aftalen.

b) Med hensyn til informationsudveksling gælder følgende:

i) De EFTA-stater, som overholder gældende fællesskabsret om farlige stoffer og præparater, skal på samme måde, som det kræves inden for EF, godtgøre:

- at kun de EFTA-stater, som overholder den relevante EF-ret, deltager i udvekslingen af sådan information, som i EF er underlagt industrielle og kommercielle fortrolighedshensyn i henhold til direktivets bestemmelser

- at fortroligheden fra EFTA-staternes side sikres i samme omfang, som det sker inden for EF.

ii) Alle EFTA-stater deltager i udvekslingen af information vedrørende alle andre områder, som er omhandlet i direktivet.

(c) Følgende bestemmelser finder ikke anvendelse på Norge før den 30. juni 2005:

i) Artikel 30 sammenholdt med artikel 4 og 6 for så vidt angår stoffer, der er etiketteret i overensstemmelse med eksisterende norske regler for OAR-etikettering.

ii) Artikel 30 sammenholdt med artikel 27 for så vidt angår sikkerhedsdatablade for stoffer, der er omfattet af punkt 1, litra c), nr. i), og for stoffer i den eksisterende norske liste over tærskelgrænseværdier (administrative normer).

d) Følgende bestemmelser finder ikke anvendelse på Norge:

i) Artikel 30 sammenholdt med artikel 4 og 5 for så vidt angår kravene om klassificering, etikettering og/eller særlige koncentrationsgrænser for de stoffer eller stofgrupper, som er anført i bilag I til direktivet og nævnt i nedenstående liste. Norge kan kræve, at der anvendes en anden klassificering, etikettering og/eller særlige koncentrationsgrænser for disse stoffer;

>TABELPOSITION>

(ii) Artikel 30 sammenholdt med artikel 4 og 6 for så vidt angår kravene om klassificering, etikettering og/eller særlige koncentrationsgrænser for de stoffer eller stofgrupper, som ikke er anført i bilag I til direktivet og nævnt i følgende liste. Norge kan kræve, at der anvendes en anden klassificering, etikettering og/eller særlige koncentrationsgrænser for disse stoffer;

>TABELPOSITION>

iii) For stoffer, der er omfattet af punkt 1, litra d), nr. i) fastsætter bestemmelserne i artikel 23, stk. 2, i direktivet, at ordene "EF-etiket" skal anvendes.

iv) De kontraherende parter er enige om, at bestemmelserne i EF-retsakterne om farlige stoffer og præparater skal gælde pr. 1. juli 2005. Som led i samarbejdet foretages der i løbet af 2004 en ny vurdering af situationen med henblik på at løse udestående problemer, herunder områder, som ikke er omfattet af fællesskabsretten. Hvis en EFTA-stat konkluderer, at den stadig er nødt til at fravige EF-retsakter om klassificering og etikettering, gælder disse retsakter ikke for den pågældende stat, medmindre Det Blandede EØS-udvalg bliver enige om en anden løsning'.

2. I punkt 4 (Rådets direktiv 76/769/EF) affattes tilpasningsteksten således:

'Liechtenstein er berettiget til at begrænse adgangen til sit marked i henhold til den nationale lovgivning, som gælder ved ikrafttrædelsen af aftalen, for så vidt angår:

- kviksølvforbindelser

- arsenforbindelser

- pentachlorphenol

- cadmium.

-

De kontraherende parter reviderer i fællesskab situationen i 2005.'

3. Teksten til punkt 5 (Rådets direktiv 78/631/EF) udgår.

4. Punkt 10 (Rådets direktiv 88/379/EØF) affattes således:

'391 L 0155: Kommissionens direktiv 91/155/EØF af 5. marts 1991 om fastsættelse i henhold til artikel 10 til Rådets direktiv 88/379/EØF af de nærmere bestemmelser for en særlig informationsordning vedørende farlige præparater (EFT L 76 af 22.3.1991, s. 35), som ændret ved:

- 393 L 0112: Kommissionens direktiv 93/112/EF af 10. december 1993 (EFT L 314 af 16.12.1993, s. 38)

- 32001 L 0058: Kommissionens direktiv 2001/58/EØF af 27. juli 2001 (EFT L 212 af 7.8.2001, s. 24).

De kontraherende parter er enige om, at bestemmelserne i EF-retsakterne om farlige stoffer og præparater skal gælde pr. 1. juli 2005. Som led i samarbejdet foretages der i løbet af 2004 en ny vurdering af situationen med henblik på at løse udestående problemer, herunder områder, som ikke er omfattet af fællesskabsretten. Hvis en EFTA-stat konkluderer, at den er nødt til at fravige EF-retsakter om klassificering og etikettering, gælder disse retsakter ikke for den pågældende stat, medmindre Det Blandede EØS-udvalg bliver enige om en anden løsning.'

5. Tilpasningsteksten i punkt 11 (Rådets direktiv 91/157/EØF) udgår.

6. Teksten til punkt 12b (Kommissionens direktiv 91/442/EØF) udgår.

7. Første afsnit i tilpasningsteksten i punkt 12d (Kommissionens direktiv 67/157/EØF) udgår.

8. Følgende punkt indsættes efter punkt 12q (Europa-Parlamentets og Rådets direktiv 2002/95/EF):

'12r. 399 L 0045: Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater (EFT L 200 af 30.7.1999, s. 1), som berigtiget ved EFT L 6 af 10.1.2002, s. 70, som ændret ved:

- 32001 L 0060: Kommissionens direktiv 2001/60/EF af 7. august 2001 (EFT L 226 af 22.8.2001, s. 5).

Bestemmelserne i direktivet gælder i forbindelse med aftalen med følgende tilpasninger:

a) For produkter, der er omfattet af Rådets direktiv 91/414/EØF, er EFTA-staterne berettiget til at begrænse adgangen til deres markeder i henhold til den nationale lovgivning, som gælder ved ikrafttrædelsen af aftalen. Nye EF-regler behandles i henhold til de procedurer, der er fastsat i aftalens artikel 97 til 104.

(b) I bilag VI, del A, punkt 5, tilføjes følgende:

"Island:

Liechtenstein:

Norge:"

c) Med hensyn til informationsudveksling gælder følgende:

i) De EFTA-stater, som overholder gældende fællesskabsret om farlige stoffer og præparater, skal på samme måde, som det kræves inden for EF, godtgøre:

- at kun de EFTA-stater, som overholder den relevante EF-ret, deltager i udvekslingen af sådan information, som i EF er underlagt industrielle og kommercielle fortrolighedshensyn i henhold til direktivets bestemmelser

- at fortroligheden fra EFTA-staternes side sikres i samme omfang, som det sker inden for EF.

ii) Alle EFTA-stater deltager i udvekslingen af information vedrørende alle andre områder, som er omhandlet i direktivet.'

(d) Følgende bestemmelser finder ikke anvendelse på Norge før den 30. juni 2005:

i) Artikel 18 sammenholdt med artikel 6 og 10 for præparater, der indeholder stoffer, som er anført i punkt 1, litra c), nr. i).

ii) Artikel 18 sammenholdt med artikel 14 for så vidt angår sikkerhedsdatablade for præparater, der indeholder stoffer, der er etiketteret i overensstemmelse med gældende norsk lovgivning vedrørende OAR-etikettering, og for præparater, der indeholder stoffer opført på den eksisterende norske liste over tærskelgrænseværdier (administrative normer).

e) Følgende bestemmelser finder ikke anvendelse på Norge:

i) Artikel 18 sammenholdt med artikel 6 og 10 for så vidt angår præparater, der indeholder stoffer, som er anført i punkt 1, litra d), nr. i) og ii).

(ii) De kontraherende parter er enige om, at bestemmelserne i EF-retsakterne om farlige stoffer og præparater skal gælde pr. 1. juli 2005. Som led i samarbejdet foretages der i løbet af 2004 en ny vurdering af situationen med henblik på at løse udestående problemer, herunder områder, som ikke er omfattet af fællesskabsretten. Hvis en EFTA-stat konkluderer, at den er nødt til at fravige EF-retsakter om klassificering og etikettering, gælder disse retsakter ikke for den pågældende stat, medmindre Det Blandede EØS-udvalg bliver enige om en anden løsning.'

9. Tillæg 3 og 4 indsættes som anført i bilag II og III til denne afgørelse.

BILAG II

Følgende tillæg indsættes efter tillæg 2 i bilag II til aftalen:

'TILLÆG 3

LISTE OVER FARLIGE STOFFER I BILAG I TIL RÅDETS DIREKTIV 67/548/EF

Island

Følgende tilføjes til listen over farlige stoffer i bilag I til Rådets direktiv 67/548/EF:

(Listen over farlige stoffer foreligger som bilag til den engelske udgave)

BILAG III

Følgende tillæg indsættes efter det nye tillæg 3 i bilag II til aftalen:

'TILLÆG 4

LISTE OVER FARLIGE STOFFER I BILAG I TIL RÅDETS DIREKTIV 67/548/EF

Norge

Følgende tilføjes til listen over farlige stoffer i bilag I til Rådets direktiv 67/548/EF:

(Listen over farlige stoffer foreligger som bilag i pdf-format til den engelske udgave)